b'\n_START_ARTICLE_\nHr. Ms. Banckert (1929)\n_START_SECTION_\nPalvelus\n_START_PARAGRAPH_\nPostilaiva Van der Wijck kaatui 20. lokakuuta 1936 Jaavanmerell\xc3\xa4. Banckert osallistui uponneen aluksen miehist\xc3\xb6n pelastamiseen. Operaatiossa saatiin pelastettua 210 henke\xc3\xa4 261 hengen miehist\xc3\xb6st\xc3\xa4._NEWLINE_Hr. Ms. Van Ghent ajoi 14. helmikuuta 1942 riutalle, jonka j\xc3\xa4lkeen aluksen miehist\xc3\xb6 m\xc3\xa4\xc3\xa4r\xc3\xa4ttiin sytytt\xc3\xa4m\xc3\xa4\xc3\xa4n aluksensa tuleen. Banckert pelasti miehist\xc3\xb6n. Alus osallistui Palembangille hy\xc3\xb6k\xc3\xa4nneen keisarillisen Japanin joukkojen torjuntaan tuloksetta._NEWLINE_Keisarillisen Japanin lentokoneet hy\xc3\xb6kk\xc3\xa4siv\xc3\xa4t aluksen kimppuun 24. - 28. helmikuuta, jolloin se vaurioitui pahoin. Aluksen miehist\xc3\xb6 upotti aluksensa 2. maaliskuuta. Japanilaiset p\xc3\xa4\xc3\xa4ttiv\xc3\xa4t nostaa aluksen hylyn korjattavaksi partioaluksena No 106. Korjauksia ei kuitenkaan saatu p\xc3\xa4\xc3\xa4t\xc3\xb6kseen. Sotatoimien p\xc3\xa4\xc3\xa4tytty\xc3\xa4 alus l\xc3\xb6ydettiin ja se tuhottiin maalilaivana Maduransalmessa syyskuussa 1949.'